《腊后一日寻梅东门外马上遇雪》
宋代·张栻

羸骖出东郭，静与幽意期。
寻梅冷入眼，野路信所之。
寒萼靳未冷，我自爱横枝。
雪花忽排空，成此一段奇。
岁晚故人阔，天寒鸿雁稀。
南国少霜霰，北山多蕨薇。
坐看节物改，莫遣心事违。
角巾风猎猎，日暮独吟归。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。